Biedrības „LATVIJAS NEDZIRDĪGO SAVIENĪBA”

**V A L D E S**

**L Ē M U M S Nr. 10 -1**

Rīgā

ZOOM lietotnē

2022. gada 29. augustā

**Par Ārijas Mednes apbalvošanu ar LNS Pateicības rakstu**

**Klausījās:** Valdes priekšsēdētājs – prezidents Edgars Vorslovs informē, ka sakarā ar LNS surdotulka un sociālā darbinieka Ārijas Mednes darba attiecību pārtraukšanu ar 2022. gada 31. augustu, pārceļoties uz dzīvi ārvalstīs, ņemot vērā viņas ilggadējo ieguldījumu pakalpojumu nodrošināšanā personām ar dzirdes invaliditāti un nozīmīgu ieguldījumu LNS attīstībā, ierosina pasniegt Ārijai Mednei LNS Pateicības rakstu. Iesniegtais pieteikums *(pielikumā)* ir sagatavots atbilstoši LNS valdes 09.12.2015. apstiprinātajam LNS apbalvojumu nolikuma prasībām.

**Nolēma:** Apbalvot ar LNS Pateicības rakstu **LNS surdotulku un sociālo darbinieku Āriju Medni** par ilggadējo ieguldījumu pakalpojumu nodrošināšanā personām ar dzirdes invaliditāti un nozīmīgu ieguldījumu LNS attīstībā.

*Lēmums pieņemts balsojot attālināti ZOOM lietotnes opcijā “Reactions”: „Par” – nobalso 4 LNS valdes locekļi (Edgars Vorslovs, Ivars Kalniņš, Brigita Lazda un Varis Strazdiņš), „Pret” – nav. Lēmuma pieņemšanā nepiedalās Krista Kristīne Magone.*

Valdes priekšsēdētājs – prezidents Edgars Vorslovs